Aga püüame siiski olukorrale analüüsivalt läheneda. Miks peaks äkki suur osa inimkonnast (see, keda kontrollitud ja pealegi veel suhkru- ja neeruhaiguste peal) hakkama arvama, et nende numbrite kokkuarvutamise järel peaks mõtlema punasest haamrist? Vaid üks inimene nendest, kellega seda asja minu teada on katsetatud, ei ole saanud sinna haamrit. Tema sai selle nimetatud pintsli. Aga see oli punane. Öelge mulle, miks vaid ÜKS? Võimalusi, kurat, on ju nii palju. Trell, labidas, kellu, rohelised, kollased, oranzhid värvid. Maailm on suur ja lai, seal juhtub imelisi asju (imeline mõelda) aga enamikule taandub see kuhugi punase haamrikese kanti. Kas tõesti matrix has you? Noh võiks ju oletada, et kui kiirest küsida, siis esimene tööriist, mis meelde tuleb ongi punane haamer. Aga ei ole nii. Küsisin ühe oma tuttavat käest ja tema vastas kohe pahtlilabidas. Muidugi, ta tegi ka parajasti remonti kui ma talle helistasin. Võibolla peab aju õige vastuse jaoks enne täiesti puhas ja sile olema? Matemaatiliselt sile. See näitab, et matemaatika on ikka hämmastav teadus küll.